ร้านโดนัทน้องใหม่จากต่างแดนที่เข้ามาในเมืองไทยได้ไม่นานนัก แต่ความอร่อยนี่อร่อยเลื่องชื่อสมคำร่ำลือจริงไรจริง กับร้าน “Krispy Kreme” (คริสปี้ ครีม) ค่ะ ร้านนี้เค้ามีหลายสาขาพอสมควรเลย แต่กับสาขานี้ที่ เซ็นทรัลปิ่นเกล้า (Central Pinklao) ตั้งอยู่ที่ชั้น 1 ค่ะ ซึ่งสาขานี้มีที่นั่งทานที่ร้านด้วยนะ แต่ไม่เยอะค่ะ เท่าที่เราเห็นคนส่วนใหญ่ก็ซื้อกลับกันทั้งนั้นแล่ะค่ะ เราก็เป็นหนึ่งในนั้นเช่นกัน สำหรับวันนี้ขอซื้อกลับมาแจกที่ออฟฟิตซัก 1 กล่องใหญ่นะ หน้าที่เราชอบแน่นอนต้อง “Original” เท่านั้นค่ะ คือถ้าดูจากหน้าตานี่ดูธรรมดามากกกกก แต่รสชาติไม่ธรรมดาค่ะ แป้งเค้านุ่มมาก แต่มีความกรอบซ่อนอยู่เล็กน้อย รสชาติกำลังทานไม่หวานไป แต่ถ้าเป็นหน้าอื่นๆ ของคริสปี้ ครีม ก็แอบหวานไปนะ เราไม่ชอบค่ะ คือแนะนำเลยหากใครที่ไม่ชอบหวานมากต้องหน้า Original เท่านั้นค่ะ ราคาชิ้นละ 27 บาท แต่อร่อยสมราคาค่ะ